Lollum
Lollum is in doarp yn de gemeente Súdwest-Fryslân, noardeast fan Wytmarsum. It doarp hat likernôch 400 ynwenners (2006). Oant 2011 lei Lollum yn de eardere gemeente Wûnseradiel. 

Yn de âldste stikken wurdt it doarp ek Lolinghum, Lolingum, Lolleghum, Lollegum, Lollinghum, Lollingum, Lovelinghum en Ruygelollum neamd.
Lollum is in ‘bûtendyks’ terpdoarp, it leit nammentlik westlik fan de Slachtedyk. It doarp waard eartiids Ruigelollum neamd, ta ûnderskieding fan Lytselollum, in buorskip ûnder Frjentsjer. Lollum hat in buorren om de âlde, diels ôfgroeven terp hinne. Om de súdkant fan dizze terp hinne rint in smelle feart mei ferbinings nei it westen en benammen nei it easten ta. Yn it suden en yn it noarden binne belangrike buerten oan de útfalsdiken ûntwikkele wurden. Oan de súdkant is dat foar it grutste part wenningbou út de perioaden nei de oarloch.

Ungefear in kilometer noardwest fan it doarp stiet de poldermole Marswâl.

Mienskip 
It doarp docht in soad yn de mande mei Waaksens. It doarpshûs hjit Nije Haven. Basisskoalle De Gielguorde stiet oan de Waaksenserwei.

Befolking 
 1954  - 547
 1959 -  524
 1964 -  508
 1969 -  468
 1974 -  430
 2006 -  400

Berne yn Lollum 
 Geertje Lycklama à Nijeholt (1938), politikus
 Theunis Heukels (1880-1953), skoaldirekteur en politikus

Tsjerken 
 Hubertustsjerke; de âlde herfoarme tsjerke, tsjintwurdich PKN-tsjerke.
 Grifformearde tsjerke; ôfstjitten yn 2014.

Strjitten 
Ald Haven, Barsumerpaad, Bayumerleane, Berghuzerwei, Buorren, Elshoutbuert, Hizzaarderleane, It Fabryk,  Noarderein, Skoallebuert, Tsjerkestrjitte, Sytze van Abbemastrjitte, Waaksenserwei.

Sjoch ek 
 Fryske doarpen.

 
Doarp of stêd yn Wûnseradiel
Doarp of stêd yn Súdwest-Fryslân